CELEX: 32013R1221
Language: sl
Date: 2013-11-29 00:00:00
Title: Izvedbena uredba Komisije (EU) št. 1221/2013 z dne 29. novembra 2013 o spremembi Izvedbene uredbe (EU) št. 476/2013 o določitvi količinske omejitve za izvoz izvenkvotnega sladkorja do konca tržnega leta 2013/2014 in o razveljavitvi Izvedbene uredbe (EU) št. 968/2013

30.11.2013   
            
            
               SL
            
            
               Uradni list Evropske unije
            
            
               L 320/14
            
         IZVEDBENA UREDBA KOMISIJE (EU) št. 1221/2013
   z dne 29. novembra 2013
   o spremembi Izvedbene uredbe (EU) št. 476/2013 o določitvi količinske omejitve za izvoz izvenkvotnega sladkorja do konca tržnega leta 2013/2014 in o razveljavitvi Izvedbene uredbe (EU) št. 968/2013
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti točke (d) prvega odstavka člena 61 v povezavi s členom 4 Uredbe,
   ob upoštevanju Uredbe Komisije (ES) št. 951/2006 z dne 30. junija 2006 o določitvi podrobnih pravil za izvajanje Uredbe Sveta (ES) št. 318/2006 glede trgovine s tretjimi državami v sektorju sladkorja (2) in zlasti člena 7e v povezavi s členom 9(1) Uredbe,
   ob upoštevanju naslednjega:
   
               (1)
            
            
               V skladu s točko (d) prvega odstavka člena 61 Uredbe (ES) št. 1234/2007 se lahko sladkor in izoglukoza, katerih proizvodnja v tržnem letu presega kvoto iz člena 56 navedene uredbe, izvozita samo v okviru količinske omejitve, ki jo je treba določiti.
            
         
               (2)
            
            
               Podrobna izvedbena pravila za izvoz izvenkvotnih količin, zlasti v zvezi z izdajo izvoznih dovoljenj, so določena v Uredbi (ES) št. 951/2006.
            
         
               (3)
            
            
               Za tržno leto 2013/2014 je bilo sprva ocenjeno, da bi za izvoz izvenkvotnega sladkorja določitev količinske omejitve v višini 650 000 ton, v enakovredni količini belega sladkorja, ustrezala tržnemu povpraševanju. Ta omejitev je bila določena z Izvedbeno uredbo Komisije (EU) št. 476/2013 (3). Vendar naj bi v skladu z najnovejšimi ocenami proizvodnja izvenkvotnega sladkorja po pričakovanjih dosegla 3 600 000 ton. Zato bi bilo treba zagotoviti dodatne prodajne možnosti za izvenkvotni sladkor.
            
         
               (4)
            
            
               Ob upoštevanju, da zgornja meja STO za izvoz v tržnem letu 2013/2014 ni bila v celoti izkoriščena, je primerno količinsko omejitev za izvoz izvenkvotnega sladkorja povečati za 700 000 ton, da se zagotovijo dodatne poslovne priložnosti za proizvajalce sladkorja v Uniji. Da bi proizvajalci izvenkvotnega sladkorja v Uniji lahko izkoristili tržne priložnosti na svojih izvoznih trgih, je primerno, da se večje količine zagotovijo od 2. decembra 2013.
            
         
               (5)
            
            
               Izvedbeno uredbo (EU) št. 476/2013 bi bilo zato treba ustrezno spremeniti.
            
         
               (6)
            
            
               Da bi omogočili vložitev zahtevkov za izvozna dovoljenja za izvenkvotni sladkor, bi bilo treba opustiti začasno odložitev vlaganja zahtevkov za izvozna dovoljenja iz člena 1(3) Izvedbene uredbe Komisije (EU) št. 968/2013 (4). Ker je Izvedbena uredba (EU) št. 968/2013 postala brezpredmetna, jo je primerno razveljaviti.
            
         
               (7)
            
            
               Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 1(1) Izvedbene uredbe (EU) št. 476/2013 se nadomesti z naslednjim:
   
      „1.   Količinska omejitev iz točke (d) prvega odstavka člena 61 Uredbe (ES) št. 1234/2007 za tržno leto 2013/2014 znaša 1 350 000 ton za izvoz izvenkvotnega belega sladkorja iz oznake KN 1701 99 brez nadomestila.“
   
   Člen 2
   Izvedbena uredba (EU) št. 968/2013 se razveljavi.
   Člen 3
   Ta uredba začne veljati dan po objavi v Uradnem listu Evropske unije.
   Uporablja se od 2. decembra 2013.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. novembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 299, 16.11.2007, str. 1.
   
      (2)  UL L 178, 1.7.2006, str. 24.
   
      (3)  Izvedbena uredba Komisije (EU) št. 476/2013 z dne 23. maja 2013 o določitvi količinske omejitve za izvoz izvenkvotnega sladkorja in izvenkvotne izoglukoze do konca tržnega leta 2013/2014 (UL L 138, 24.5.2013, str. 5).
   
      (4)  Izvedbena uredba Komisije (EU) št. 968/2013 z dne 9. oktobra 2013 o določanju odstotka sprejetja za izdajo izvoznih dovoljenj, o zavračanju zahtevkov za izvozna dovoljenja in začasni odložitvi vlaganja zahtevkov za izvozna dovoljenja za izvenkvotni sladkor (UL L 268, 10.10.2013, str. 12).